૫૦ વર્ષનું સેલિબ્રેશન કરવાનો વિચાર કઈ રીતે આવ્યો એ વિશે માહિતી આપતાં સંસ્થાના ટ્રસ્ટી અને પ્રમુખ કિશોર છેડાએ ‘મિડ-ડે’ને જણાવ્યું હતું કે ‘જેમ આપણે લગ્નજીવનની પચીસમી કે પચાસમી ઍનિવર્સરી ઊજવતા હોઈએ છીએ એ પ્રમાણે શા માટે સંસ્થાને એક પરિવાર ગણીને ૫૦ વર્ષની ઉજવણી ન કરી શકાય એ વિચાર અમને આવ્યો અને એ સાથે અમે નક્કી કર્યું કે આપણી શૈક્ષણિક સંસ્થાની સ્કૂલમાંથી ભણી ગયેલા સ્ટુડન્ટ્સ અને નિવૃત્ત સ્ટાફ સાથે આ સેલિબ્રેશન કરીએ જેમાં સૌકોઈની ભૂતકાળની સ્કૂલ-લાઇફની યાદો તાજી થશે. ત્યાર બાદ અમે વૉટ્સઍપ અને ફેસબુક જેવા માધ્યમ દ્વારા ઇન્વિટેશન આપવાનું શરૂ કર્યું અને જોતજોતામાં અમને સૌનો સારો રિસ્પૉન્સ મળવા માંડ્યો. પ્રોગ્રામની તૈયારી કરતાં-કરતાં ૨૬ જાન્યુઆરીનો દિવસ પણ આવી ગયો અને અમારો કાર્યક્રમ સફળ રહ્યો. એક્સ-સ્ટુડન્ટ્સનો બહોળો પ્રતિસાદ એ અમારા માટે ગવર્‍ની વાત હતી.’